भारत और चीन में जारी तनाव को लेकर इन अख़बारों में लगातार भारत के ख़िलाफ़ धमकियां और चीन की बेशुमार ताक़त के बारे में छपता है. कहा जाता है कि ये अखबार चीन की कम्युनिस्ट पार्टी के मुखपत्र हैं. ग्लोबल टाइम्स उन्हीं अख़बारों में से एक है. 

15 जून को गलवान घाटी में चीन और भारत के सैनिकों के बीच हिंसक झड़प हुई थी. इसमें 20 भारतीय सैनिकों की मौत हुई थी. 

चीन के सैनिक कितनी संख्या में हताहत हुए इसकी आधिकारिक जानकारी अब तक नहीं आ पाई है. ग्लोबल टाइम्स जैसे अख़बार भी चीनी सैनिकों की मौत से इनकार करते रहे. अब पहली बार इसी अख़बार के संपादक ने चीनी पक्ष के नुक़सान की बात मानी है.   

इस अख़बार के संपादक हू शिजिन ने गुरुवार को अपने ट्वीट में कहा, ''जितना मैं जानता हूँ उसके हिसाब से गलवान घाटी में 15 जून को भारत के 20 सैनिकों की मौत की तुलना में चीनी सैनिक बहुत कम हताहत हुए थे. किसी भी चीनी सैनिक को भारतीय सैनिकों ने पकड़ा नहीं था जबकि पीएलए (चीन की पीपल्स लिबरेशन आर्मी) के जवानों ने कई भारतीय सैनिकों को पकड़ा था.'' 

समाप्त

इस ट्वीट के साथ एक भारतीय न्यूज़ रिपोर्ट का स्क्रीनशॉट भी लगाया था, जिस पर फ़ेक न्यूज़ का मार्क लगा था. 

कई दशकों में दोनों देशों के बीच सीमा पर हुई ये पहली ऐसी घटना थी. चीन ने तब अपने बयान में नहीं बताया था कि उनके किसी सैनिक की मौत हुई है या नहीं. दोनों देशों में सरहद पर अब भी तनाव है. गुरुवार को रक्षा मंत्री राजनाथ सिंह ने कहा कि भारत चीन के सामने झुकेगा नहीं और हर तरह की चुनौती के लिए तैयार है.  

ग्लोबल टाइम्स की वेबसाइट पर हु शिजिन की एक टिप्पणी भी छपी है. इस टिप्पणी में उन्होंने लिखा है, ''भारत के रक्षा मंत्री राजनाथ सिंह ने कहा है कि 15 जून को गलवान घाटी में चीनी सैनिकों को बड़ा नुक़सान उठाना पड़ा था. इस तरह के बयान का मक़सद भारत के राष्ट्रवादी खेमे को ख़ुश करना है. मैं आज इससे पर्दा हटाता हूं. चीनी सेना के क़रीबियों की सूचना के अनुसार गलवान घाटी में 15 जून को चीनी सेना भारतीय सेना की तुलना में बहुत कम हताहत हुई थी जबकि भारत के 20 सैनिकों की मौत हुई थी और कई गंभीर रूप से ज़ख़्मी हुए थे.''

उन्होंने लिखा है, ''सरहद पर तैनात पीएलए के अधिकारी, सैनिक बहादुर और एकजुट हैं. इनमें से ज़्यादातर का जन्म 1990 या 2000 के दशक में हुआ है. अचानक सामने आने वाली चुनौतियों से ये डरने वाले नहीं हैं. भारत की... \n\nउपरोक्त लेख के लिए मुझे एक अच्छा शीर्षक दें।
गलवान में चीनी सैनिकों की मौत की बात ग्लोबल टाइम्स ने मानी- आज की बड़ी ख़बरें